A4-0253/97

Ehdotus neuvoston päätökseksi yhteisön CO2-päästöjen ja muiden kasvihuonekaasupäästöjen valvontajärjestelmästä tehdyn päätöksen 93/389/ETY muuttamisesta (KOM(96)0369 - C4-0540/96 - 96/0192(SYN))

Ehdotus hyväksyttiin seuraavin tarkistuksin:

(Tarkistus 1)

Johdanto-osan 8 a kappale (uusi)

>EP:n äänestyksessä hyväksytty teksti>

on ensiarvoisen tärkeää pystyä arvioimaan tarkasti ja säännöllisesti sitä, missä määrin yhteisö on pystynyt täyttämään sitoumuksensa, joiden mukaisesti se vähentää kasvihuonekaasujen päästöjä olennaisesti tulevien vuosikymmenien aikana,

(Tarkistus 2)

Johdanto-osan 8 b kappale (uusi)

>EP:n äänestyksessä hyväksytty teksti>

yhteisön mielestä valvontajärjestelmä on tärkeä väline tämän edistymisen arvioimiseksi,

(Tarkistus 3)

1 ARTIKLAN 2 KOHDAN b ALAKOHTA

2 artiklan 2 kohdan johdantokappale (päätös 93/389/ETY)

>Alkuperäinen teksti>

2. Jokaisen jäsenvaltion kansallisessa ohjelmassa on viimeistään ensimmäisestä ajan tasalle saattamisesta alkaen oltava:

>EP:n äänestyksessä hyväksytty teksti>

2. Jokaisen jäsenvaltion kansallisessa ohjelmassa on oltava:

(Tarkistus 4)

1 ARTIKLAN 2 KOHDAN b ALAKOHTA

2 artiklan 2 kohdan a alakohdan viides luetelmakohta (päätös 93/389/ETY)

>Alkuperäinen teksti>

- päästöjä ja poistoja koskevien politiikkojen ja toimenpiteiden vaikutusten arvioinnit ja niiden sisällyttäminen kasvihuonekaasujen päästöjä koskeviin suunnitelmiin vertailuvuoden ja vuoden 2000 välillä; ja tämän jälkeen vertailuvuoden ja säännöllisten väliaikojen välillä, niin kuin asiasta on sovittu 8 artiklassa määrättyä menettelyä noudattaen, mukaan lukien määrälliset tiedot pääolettamuksista ja arvioiden tekemisessä käytetyistä menetelmistä,

>EP:n äänestyksessä hyväksytty teksti>

- päästöjä ja poistoja koskevien politiikkojen ja toimenpiteiden vaikutusten arvioinnit ja niiden sisällyttäminen kasvihuonekaasujen päästöjä koskeviin suunnitelmiin vertailuvuoden ja vuoden 2000 välillä; ja tämän jälkeen vertailuvuoden ja vuoden 2005 ja vertailuvuoden ja vuoden 2010 välillä; ja tämän jälkeen vertailuvuoden ja säännöllisten väliaikojen välillä, niin kuin asiasta on sovittu 8 artiklassa määrättyä menettelyä noudattaen yhtenäisten, menetelmiä koskevien ohjeiden perusteella, mukaan lukien määrälliset tiedot pääolettamuksista ja arvioiden tekemisessä käytetyistä menetelmistä,

(Tarkistus 11)

1 ARTIKLAN 2 KOHDAN b ALAKOHTA

2 artiklan 2 kohdan b alakohdan johdantokappale (päätös 93/389/ETY)

>Alkuperäinen teksti>

b) tietoja otsonin esiasteista kuten hiilimonoksidista (CO), typen oksideista (NOx) ja haihtuvista orgaanisista yhdisteistä (VOC:t) sekä muista kasvihuonekaasujen päästöistä, joihin kuuluvat muun muassa perfluorihiilivedyt (PFC:t), fluorihiilivedyt (HFC:t) ja rikkiheksafluoridit (SF6), ilmastonmuutosta koskevan Yhdistyneiden Kansakuntien puitesopimuksen ilmoitusvaatimusten mukaisesti, mukaan lukien:

>EP:n äänestyksessä hyväksytty teksti>

b) tietoja ilmakehän alimman kerroksen otsoniin vaikuttavista saasteista kuten hiilimonoksidista (CO), typen oksideista (NOx) ja haihtuvista orgaanisista yhdisteistä (VOC:t) sekä muista kasvihuonekaasujen päästöistä, joihin kuuluvat muun muassa perfluorihiilivedyt (PFC:t), fluorihiilivedyt (HFC:t) ja rikkiheksafluoridit (SF6), ilmastonmuutosta koskevan Yhdistyneiden Kansakuntien puitesopimuksen ilmoitusvaatimusten mukaisesti, mukaan lukien:

(Tarkistus 12)

1 ARTIKLAN 2 KOHDAN b ALAKOHTA

2 artiklan 2 kohdan b alakohdan kolmas luetelmakohta (päätös 93/389/ETY)

>Alkuperäinen teksti>

- parhaat arviot päästöjen kehityksestä säännöllisin väliajoin tulevaisuudessa, niin kuin asiasta on sovittu 8 artiklassa määrättyä menettelyä noudattaen, mukaan lukien määrälliset tiedot pääolettamuksista ja arvioiden tekemisessä käytetyistä menetelmistä.

>EP:n äänestyksessä hyväksytty teksti>

- parhaat arviot päästöjen kehityksestä säännöllisin väliajoin tulevaisuudessa, niin kuin asiasta on sovittu 8 artiklassa määrättyä menettelyä noudattaen yhtenäisten, menetelmiä koskevien ohjeiden perusteella, mukaan lukien määrälliset tiedot pääolettamuksista ja arvioiden tekemisessä käytetyistä menetelmistä.

(Tarkistus 5)

1 ARTIKLAN 3 KOHDAN b ALAKOHDAN ii a ALAKOHTA (uusi)

3 artiklan 2 kohdan ainoa a alakohta (uusi) (päätös 93/389/ETY)

>EP:n äänestyksessä hyväksytty teksti>

iia) Lisätään alakohta seuraavasti:

>EP:n äänestyksessä hyväksytty teksti>

«Jäsenvaltiot ilmoittavat myös joka vuosi kunkin kasvihuonekaasun kumulatiivisista päästöistä vuodesta 1990 lähtien 2 artiklan 2 kohdan a alakohdassa määrätyllä tavalla. Niiden on myös ilmoitettava kunkin kasvihuonekaasun suunnitelluista kumulatiivisista päästöistä kunakin vuonna vuosiin 2005, 2010 ja 2020 asti ulottuvina ajanjaksoina.»

(Tarkistus 6)

1 ARTIKLAN 3 KOHDAN b ALAKOHDAN ii b ALAKOHTA (uusi)

3 artiklan 2 kohdan ainoa b alakohta (uusi) (päätös 93/389/ETY)

>EP:n äänestyksessä hyväksytty teksti>

iib) Lisätään alakohta seuraavasti:

>EP:n äänestyksessä hyväksytty teksti>

«Komissio toteuttaa lisätoimenpiteitä varmistaakseen kansallisten mittaus- ja keräysmenetelmien vertailtavuuden ja avoimuuden; se ottaa huomioon, että tarvitaan selkeitä periaatteita, jotka antavat nykyisille ja tuleville jäsenvaltioille mallina toimivat yhteiset suuntaviivat.»

(Tarkistus 7)

1 ARTIKLAN 4 KOHTA

5 artikla (päätös 93/389/ETY)

>Alkuperäinen teksti>

4. Poistetaan 5 artikla.

>EP:n äänestyksessä hyväksytty teksti>

4. Korvataan 5 artikla seuraavasti:

>EP:n äänestyksessä hyväksytty teksti>

"5 artikla

>EP:n äänestyksessä hyväksytty teksti>

Kansallisten ohjelmien ja yhteisön päästöjen arviointi.

>EP:n äänestyksessä hyväksytty teksti>

1. Jäsenvaltiot toimittavat komissiolle olemassa olevat kansalliset ohjelmansa kolmen kuukauden kuluessa siitä, kun ne ovat vastaanottaneet jäsenvaltioille tästä päätöksestä annettavan ilmoituksen.

>EP:n äänestyksessä hyväksytty teksti>

2. Komissio toimittaa saamansa kansalliset ohjelmat muille jäsenvaltioille kahden kuukauden kuluessa niiden vastaanottamisesta.

>EP:n äänestyksessä hyväksytty teksti>

3. Komissio arvioi kansallisia ohjelmia arvioidakseen, onko yhteisössä kokonaisuudessaan edistytty riittävästi 2 artiklan 1 kohdassa tarkoitettujen sitoumusten täyttämisen varmistamiseksi.

>EP:n äänestyksessä hyväksytty teksti>

4. Komissio ilmoittaa Euroopan parlamentille ja neuvostolle arviointinsa tulokset kuuden kuukauden kuluessa kansallisten ohjelmien vastaanottamisesta.»

(Tarkistus 8)

1 ARTIKLAN 5 KOHTA

6 artikla (päätös 93/389/ETY)

>Alkuperäinen teksti>

Komissio arvioi vuosittain kuullen jäsenvaltioita asiasta, onko koko yhteisössä saavutettu edistyminen riittävää sen takaamiseksi, että yhteisö pystyy täyttämään 2 artiklan 1 kohdassa mainitut sitoumukset, ja antaa kertomuksen Euroopan parlamentille ja neuvostolle 2 ja 3 artiklan mukaisesti saamiensa tietojen sekä tarvittaessa ajan tasalle saatettujen kansallisten ohjelmien perusteella.

>EP:n äänestyksessä hyväksytty teksti>

Komissio arvioi vuosittain kuullen jäsenvaltioita asiasta, onko koko yhteisössä saavutettu edistyminen riittävää sen takaamiseksi, että yhteisö pystyy täyttämään 2 artiklan 1 kohdassa mainitut sitoumukset, ja antaa kertomuksen Euroopan parlamentille ja neuvostolle 2 ja 3 artiklan mukaisesti saamiensa tietojen sekä ajan tasalle saatettujen kansallisten ohjelmien perusteella. Komission kertomus toimitetaan Euroopan parlamentille ja neuvostolle silloinkin, kun jäsenvaltioilta saadut tiedot ovat puutteellisia; kertomuksessa on tällöin mainittava, että siitä puuttuu tietoja.

(Tarkistus 9)

1 ARTIKLAN 6 a ALAKOHTA (uusi)

8 artiklan 1 kohta (päätös 93/389/ETY)

>EP:n äänestyksessä hyväksytty teksti>

6a. Korvataan 8 artiklan 1 kohta seuraavasti:

>EP:n äänestyksessä hyväksytty teksti>

"1. Komissiota avustaa neuvoa-antava komitea, joka muodostuu jäsenvaltioiden edustajista ja jonka puheenjohtajana on komission edustaja.»

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston päätökseksi yhteisön CO2-päästöjen ja muiden kasvihuonekaasupäästöjen valvontajärjestelmästä tehdyn päätöksen 93/389/ETY muuttamisesta (KOM(96)0369 - C4-0540/96 - 96/0192(SYN))

(Yhteistoimintamenettely: ensimmäinen käsittely)

Euroopan parlamentti, joka

- ottaa huomioon komission ehdotuksen neuvostolle (KOM(96)0369 - 96/0192(SYN)) ((EYVL C 314, 24.10.1996, s. 11)),

- neuvoston kuultua sitä EY:n perustamissopimuksen 189 c ja 130 s artiklan 1 kohdan mukaisesti (C4-0540/96),

- ottaa huomioon työjärjestyksensä 58 artiklan,

- ottaa huomioon ympäristö-, terveys- ja kuluttajansuojavaliokunnan mietinnön (A4-0253/97);

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 c artiklan a kohdan mukaisesti;

4. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

5. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

6. Kehottaa puhemiestään välittämään tämän lausunnon neuvostolle ja komissiolle.